cyanic-selkie/wikianc huggingface dataset:
Ատալյա Շվարց
Կենսագրություն
Ատալյան հետաքրքրվել է նաև քաղաքականությամբ, Hieronymusо կեղծանունով հրատարակել է փոքրիկ գրքեր` Betragtninger over den grasserende Emancipationsfeber («Դատողություններ աճող տագնապի և տապի մասին») և En Contravisite hos Clara Raphael («Փոխադարձ այց Կլարա Ռաֆայելին»), որում քննադատել է Մատիլդյուբիգերին։ Իր իսկական անվան տակ նա քննադատել է դանիական դպրոցների թերությունները։ Գրել է նաև Մեծ Բրիտանիայում, Նիդեռլանդներում և Բելգիայում մարմնավաճառների կյանքի մասին։
Ատալյա Շվարցը կյանքից հեռացել է 1871 թվականին` 50 տարեկան հասակում։
Արտաքին հղումներ
Կատեգորիա:Դանիացի կին գրողներ Կատեգորիա:Գրողներ Կոպենհագենից Կատեգորիա:Գրական կեղծանուններով հայտնի հեղինակներ Կատեգորիա:Դանիացի կին դրամատուրգներ Կատեգորիա:Կին լրագրողներ Կատեգորիա:Լուսավորիչներ Կատեգորիա:Դանիացի վիպասաններ
Ժան-Կևին Օգյուստեն
Ժան-Կևին Օգյուստեն (ֆր.՝ Jean-Kévin Augustin, հունիսի 16, 1997, Փարիզ, Ֆրանսիա), ֆրանսիացի ֆուտբոլիստ, հարձակվող։ Հանդես է գալիս «ՊՍԺ»-ում և Ֆրանսիայի երիտասարդական հավաքականում։
«ՊՍԺ»
Ժան-Կևինը իր կարիերան սկսել է փարիզյան ակումբի երիտասարդական թիմում։ Թիմի կազմում հինգ տարի հանդես գալուց հետո ֆուտբոլիստը տեղափոխվել է հիմնական թիմ։ Թiմի կազմում իր դեբյուտը նշել է 2015 թվականի ապրիլի 8-ին՝ Ֆրանսիայի գավաթի շրջանակներում կայացած «Սենտ Էտիենի» դեմ խաղում՝ 88—րդ րոպեին փոխարինելով Խավիեր Պաստորեին։ Հանդիպումն ավարտվել է 4:1 հաշվով ։
Միջազգային կարիերա
2015 թվականից սկսած Օգյուստենը հանդես է գալիս Ֆրանսիայի երիտասարդական հավաքականի կազմում։
Անձնական կյանք
Օգյուստենը ծագումով Հայիթիից է ։
Արտաքին հղումներ
Կատեգորիա:Պարի Սեն Ժերմենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Լիդս Յունայթեդի ֆուտբոլիստներ
Իվան Կլիմա
Իվան Կլիմա (, իսկական ազգանունը՝ Կուդերս, չեխ ժամանակակից արձակագիր, դրամատուրգ և հրապարակախոս, որի ստեղծագործությունները թարգմանված են գրեթե բոլոր հնարավոր լեզուներով՝ անգլերեն, գերմաներեն, ռուսերեն, հունարեն, նորվեգերեն, ճապոներեն, թուրքերեն և շատ այլ։
Կենսագրություն
Լինելով 10-ամյա երեխա՝ երեք ու կես տարի անցկացրել է հրեաների համար Տերեզին ֆաշիստական համակենտրոնացման ճամբարում ։
Պատերազմից հետո ավարտել է գիմնազիան և Կարլովի համալսարանի արվեստի ֆակուլտետը։ Նրա դիպլոմային աշխատանքը նվիրված էր Կարել Չապեկի արվեստին։ Դարձել է լրագրող և համագործակցել «Ческе новины» թերթի հետ։
1953 թվականին ընդունվել է Չեխոսլովակիայի Կոմունիստական կուսակցության շարքերը ։ 1960-ական թվականներին չեխ այլ մտավորականների հետ ակտիվ մասնակցություն է ունեցել Պրահայի գարնան կազմակերպման մեջ։ 1967 թվականին հեռացվել է կուսակցությունից։
1990-ական թվականների կեսերին Իվան Կլիման դարձել է չեխական ՊԵՆ ակումբի նախագահի տեղակալ։
Ստեղծագործության ընդհանուր բնութագիր
Իվան Կլիման չեխ հոգեբանական արձակի հեղինակ ստեղծողներից է։ Ճանաչում ձեռք է բերել որպես այլախոհ գրող, որի ստեղծագործությունները 1967 թվականից մինչև 1989 թվականի «Թավշե հեղափոխություն» չէր կարող հայտնվել պաշտոնական չեխական մամուլում։ Իվան Կլիմայի գործերը տպվում էին սամիզդատ (տնայնագործական տպագրությամբ) և ընթերցողից ընթերցող էին փոխանցվում։ Նա մեծ ճանաչում ուներ չեխ տարագիրների շրջանում։
Արձակ ստեղծագործությունների, փիլիսոփայական վեպերի, դրամաների, պատմվածքների, ակնարկների, էսսեների, մանկական գրքերի հեղինակ է։
Արտաքին հղումներ
Կատեգորիա:Չեխ արձակագիրներ Կատեգորիա:Չեխ հրապարակախոսներ Կատեգորիա:Չեխ դրամատուրգներ Կատեգորիա:Չեխ մանկագիրներ Կատեգորիա:Կարլի համալսարանի շրջանավարտներ Կատեգորիա:Չեխ լրագրողներ Կատեգորիա:Չեխ մանկավարժներ Կատեգորիա:Չեխ գրողներ Կատեգորիա:21-րդ դարի վիպասաններ Կատեգորիա:Հոլոքոստից փրկվածներ
Reddit
Reddit, նորությունների սոցալիկական ցանց, որում օգտատերը կարող է տեղադրել իրեն դուր եկած ինչ-որ հղում այլ կայքից ։ Ինչպես շատ այլ նմանատիպ կայքերում, այստեղ էլ կա քվերակման համակարգ հավանած խմբերին՝ կայքում ամենահայտնի նմանատիպ խումբը կայքի հիմնադիրների խումբն է ։ Կայքը ըստ Alexa Internet-ի և SimilarWeb-ի կողմից տրամադրած վիճակագրության զբաղեցնում է 18-րդ հորիզոնականը իր այլցելության թվաքանակով ։
Ստեղծողները բացատրում են «Reddit» անունը բառախաղով՝ «I read it on Reddit» ։
Պատմություն
Reddit-ը հիմնադրվել է 2005 թվականի հունիսին Վիրջինիայի համալսարանի շրջանավարտներ Ալեքսիս Օհանյանի և Սթիվեն Հաֆֆմանի կողմից ։ Նախագծի համար առաջին ֆինանսավորումը նախագիծը ստացել է վենչուրյան «Y Combinator» ֆոնդի կողմից։ 2006 թվականի հունվարին, թմին միացավ Ահարոն Շվարցը, այն բանից հետ երբ միավորեց իր նախագիծ՝ Infogami-ը Reddit-ի հետ։ 2006 թվականի հոկտեմբերի 31-ին «Wired», «Condé Nast Publications» սեփականատերը գնեց նախագծը, որից հետո Ահարոնը հեռացվեց։
2008 թվականի հուլիսի 18-ին Reddit-ը դարձավ բաց-կոդով նախագիծ, բացի հակասպամի վրա աշխատող կոդի ։
2010 թվականին կայքի օգտատերերը հավաքեցին ավելի քան 180 հազար դոլլար Հայիթիի երկրաշարժից տուժածների օգնության համար ։
2011 թվականի սեպտեմբերից Reddit սկսեց գործել «Condé Nast» դուտր ընկերություն՝ «Advance Publications»-ի ղեկավարության ներքո։
2012 թվականի հունվարին Reddit-ը հայտարարեց, որ 12 ժամով դադարեցնում է կայքի գործունեությունը, քանի-որ ընկերությունը մասնակցում էր Stop Online Piracy Act-ին ։
The Button
2015 թվականի ապրիլի 1-ին Reddit-ում հայտնվեց /r/thebutton ենթաբաժինը։ Այն պարունակում է սեղմակ, ժամանակաչափ, որը կատարում էր 60-ից հետ հաշվարկ, հաշվիչ և կարճ հաղորդագրություն։ Հաղորդագրության մեջ ասվում էր, որ սեղմակը կարող են սեղմել այն մարդիկ, ովքեր նախկինում խումբ են բացել ապրիլի 1-ին և, որ սեղմակին կարելի է սեղմել միայն մեկ անգամ։ Սեղմակի սեղմումը հանգեցնում էր հետհաշվարկի մեկնարկին և հաշվիչը ավելանում էր մեկ նշով։ Այն օգտատերը, որը մասնակցում էր քննարկմանը նշում էր հատուկ շրջանակով։ Ով չի սեղմել սեղմակը՝ նշվում էր մոխրագույն գույնի շրջանով։ Այս փորձարկումը ավարտվեց 2015 թվականի հուլիսի 5-ին ։
Համայնքներ
Կայքի օգտատերերի 53 % տղամարդիկ են, իսկ 54 %-ը ապրում է ԱՄՆ-ում ։ 2013 թվականի տվյալներով ԱՄՆ-ի համացանցից օգտվող բարձր տարիքային կազմի 6 %-ը օգտվում է Reddit, բացի դա կայքի օգտատերերի մեծ մասը շարունակում է մնալ 18-29 տարիքային կազմը ։
Արտաքին հղղումներ
Կատեգորիա:ԱՄՆ-ի կայքեր Կատեգորիա:Լրատվական կայքեր Կատեգորիա:Վեբ 2.0 Կատեգորիա:2005 հիմնադրումներ Կատեգորիա:Ժամանցային կայքեր Կատեգորիա:Ամերիկյան ընկերություններ
W.A.S.P.-ի սկավառակագրություն
W.A.S.P., ամերիկական մեթալ-խմբի սկավառակագրությունը։
Ծանոթագրություններ
Կատեգորիա:Սկավառակագրություններ
Ալեքսանդր Բեգրով
Ալեքսանդր Կարլովիչ Բեգրով (Александр Карлович Беггров, Alexander Beggrow, ), ռուս գեղանկարիչ, ծովանկարիչ, ջրանկարիչ, Սանկտ Պետերբուրգի Գեղարվեստի կայսերական ակադեմիայի ակադեմիկոս և պատվավոր անդամ, Գեղարվեստական շրջիկ ցուցահանդեսների ընկերության անդամ ։
Կենսագրություն
Ալեքսանդր Բեգրովը ծնվել է 1841 թվականի դեկտեմբերի 17-ին (դեկտեմբերի 29-ին) Սանկտ Պետերբուրգում՝ նկարիչ, Գեղարվեստի կայսերական ակադեմիայի ակադեմիկոս Կարլ Բեգրովի ընտանիքում։
1853-1863 թվականներին սովորել է Սանկտ Պետերբուրգի Նիկոլաևյան ինժեներական և Ծովային ինժեներական-հրետանային ուսումնարաններում ։
Ուսումնարանն ավարտելուց հետո՝ 1863 թվականին, որպես ինժեներ-մեխանիկների կորպուսի պրապորշչիկ ծառայության է անցել Կայսերական Բալթիական նավատորմում : Մասնակցել է «Ослябя» և «Ալեքսանդր Նևսկի» ֆրեգատների նավարկություններին։ Մինչ 1870 թվականը ծովակալությունում ունեցել է գծագրատուն-արվեստանոց։
Ալեքսանդր Բեգրովը, ով ականատես էր եղել «Ալեքսանդր Նևսկի» ֆրեգատի խորտակմանը, ծանոթանում է իր ապագա ուսուցիչ, ծովային ուժերի գլխավոր շտաբի նկարիչ Ալեքսեյ Բոգոլյուբովի հետ, ում հանձնարարված էր ստեղծել ֆրեգատի կործանումը պատկերող երկու կտավ։
Լինելով «Սվետլանա» պտուտակավոր ֆրեգատի սպա՝ Ալեքսանդր Բեգրովն ուղեկցել է Մեծ իշխան Ալեքսեյ Ալեքսանդրովիչին 1871-1872 թվականների շուրջերկրյա նավարկության ժամանակ ։
1870-1873 թվականներին որպես ազատ ունկնդիր սովորել է Սանկտ Պետերբուրգի Գեղարվեստի կայսերական ակադեմիայի բնանկարչության դասարանում՝ աշակերտելով պրոֆեսոր Միխայիլ Կլոդտին ։
1873 թվականին «Կանդեայի Կանեա քաղաքը» («Вид города Канеа в Кандии»), «Կայսերական «Դերժավա» զբոսանավը» («Императорская яхта „Держава“») և «Մեծ իշխան Կոնստանտին» շոգենավը («Пароход „Великий князь Константин“») նկարների համար Ալեքսանդր Բեգրովը պարգևատրվել է Գեղարվեստի կայսերական ակադեմիայի փոքր արծաթե մեդալով ։
1875 թվականին մահանում է Ալեքսանդր Բեգրովի հայրը, և նա վերադառնում է Ռուսաստան։ 1879 թվականին «Սվետլանա» ֆրեգատով ճանապարհորդել է Եվրոպայի շուրջը՝ Կրոնշտադտից մինչև Հունաստան։ Ճանապարհորդությունից հետո շուրջ երկու տարի ապրել և աշխատել է Ֆրանսիայում։
1874 թվականից Ալեքսանդր Բեգրովը մասնակցել է Գեղարվեստական շրջիկ ցուցահանդեսների ընկերության ցուցահանդեսներին, իսկ 1876 թվականին դարձել է ընկերության լիիրավ անդամ ։
Ալեքսանդր Բեգրովը 1878 թվականին նշանակվել է Ծովային նախարարության նկարիչ և այդ պաշտոնում աշխատել մինչև կյանքի վերջ։
Մասնակցել է Վիեննայում (1873) ու Փարիզում (1878, 1900) կայացած համաշխարհային ցուցահանդեսներին, «Вид Невы и Стрелки Васильевского острова с Фондовой биржей» նկարի համար մրցանակի է արժանացել 1878 թվականի Փարիզի համաշխարհային ցուցահանդեսում ։
1885 թվականին Ալեքսանդր Բեգրովը դառնում է Ռուս ջրանկարիչների միության հիմնադիրներից մեկը։ 1899 թվականին նրան շնորհվում է Գեղարվեստի կայսերական ակադեմիայի պատվավոր անդամի կոչում ։
1892 թվականին բնակություն է հաստատել Գատչինայում, որտեղ տուն է կառուցել ու այգի տնկել։ 1903 թվականին կնոջ մահից հետո բնակարան է վարձել Գատչինա քաղաքի Սբորնայա փողոցում, 1906 թվականից հետո քաղաքից դուրս չի եկել։ Կյանքի վերջին մեկուկես տարում հիվանդության պատճառով ստիպված է եղել հրաժարվել գեղանկարչությամբ զբաղվելուց։ 1912 թվականին Գեղարվեստի կայսերական ակադեմիային է նվիրաբերել 63900 ռուբլի՝ «աղքատ նկարիչներին, նրանց այրիներին ու որբերին» օգնելու համար ։
Տառապելով անբուժելի հիվանդությամբ՝ Ալեքսանդր Բեգրովը 1914 թվականի ապրիլի 14-ի լույս 15-ի գիշերն ինքնասպանություն է գործել՝ կրակելով սրտին ։ Թաղվել է 1914 թվականի ապրիլի 17-ին Գատչինայի քաղաքային գերեզմանատանը՝ կնոջ՝ Լյուսիա Բեգրովայի կողքին ։
2001 թվականին Կենտրոնական ռազմածովային թանգարանում անցկացվել է նկարչի ծննդյան 160-ամյակին նվիրված ցուցահանդես ։
Արտաքին հղումներ
Կատեգորիա:Ռուս նկարիչներ Կատեգորիա:Ռուս ծովանկարիչներ Կատեգորիա:Պերեդվիժնիկներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:20-րդ դարի ռուս նկարիչներ Կատեգորիա:19-րդ դարի ռուս նկարիչներ
Ալ-Հաֆֆայի գավառ
Ալ-Հաֆֆայի գավառի տնտեսության կարևորագույն ոլորտը գյուղատնտեսությունն է։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։ Շատ են միջերկրածովյան անտառները, որոնք ձգվում են ալ-Նուսայրիայի լեռներն ի վեր։ 12-13-րդ դարերում գավառը կազմել է Տրիպոլիի կոմսության մասը։ Այստեղ է գտնվում Յունեսկոյի ժառանգություն համարվող Սալահ ալ-Դինի ամրոցը։ Սլինֆա քաղաքի մոտ շատ են լեռնային օգտակար հանածոների շերտերը։
Ալ-Հաֆֆայի գավառը կազմված է 4 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝
Ծանոթագրություններ
Կատեգորիա:Ալ-Հաֆֆայի գավառ
Թաթուլ (անձնանուն)
Թաթուլ, հայկական արական անուն։ Առաջացել է հայերեն թաթուլ՝ «անասունների առջևի թաթը» բառից։ Թաթ անվան փաղաքշական ձևն է։ Սկսել է գործածվել 5-րդ դարից ։
Ծանոթագրություններ
Կատեգորիա:Հայկական արական անձնանուններ
Vue.js
Vue.js, JavaScript ֆրեյմորք բաց ներքին կոդով, որը նախատեսված է օգտատիրոջ միջերես մշակելու համար ։ Հեշտ է ինտեգրվում է նախագծերում, որոնք օգտագործում են այլ JavaScript գրադարաններ։ Սա կարող է աշխատել, ինչպես վեբ-ֆրեյմորք մեկ էջանոց հավելվածների մշակման համար։
Պատմություն
2015 թվականի հոկտեմբերին թողարկվեց գրադարանի 1․0 տարբերակը, իկ արդեն 2016 թվականի սեպտեմբերին 2․0 տարբերակը։
Բնութագիր
Vue.js-ը օժտված է աստիճանաբար ադապտացվող ճարտարապետություն։ Հիմանական գրադարնը կենտրոնացված է միայն դիտման շերտի վրա ։ Ֆունկցիաների ընդլայնման համար անհրաժեշտ է պաշտոնապես աջակցվող գրադարանների աջակցում և փաթեթներ ինչպիսին է՝ Nuxt.js-ը, որը համարվում է ամենահայտի լուծումը ։
Vue.js-ը թույլ է ընդլայնել HTML կոդը, HTML ատրիբուտնների միջոցով ։
Կոդի օրինակ
Vue.component('button-clicked', {  props: [ "initialCount" ],   data:  => ({ count: 0, }),  te mplate: `<button v-on:click="onClick">Clicked  times `,   computed: {     countTimesTwo {        return this.count * 2;     }   },   watch: {     count(newValue, oldValue) {       console.log(`The value of count is changed from ${oldValue} to ${newValue}.`);     }   },   methods: {      onClick {         this.count += 1;     }   },   mounted {     this.count = this.initialCount;   }  });
new Vue({  el: '#tuto', });
Արտաքին հղղումներ
Կատեգորիա:JavaScript գրադարաններ Կատեգորիա:JavaScript Կատեգորիա:Հաշվարկում Կատեգորիա:2014 համակարգիչներին առնչվող հայտնություններ Կատեգորիա:Ծրագրային գրադարաններ Կատեգորիա:Ազատ ծրագրային ապահովում
Ռուբեն Դիշդիշյան
Ռուբեն Դիշդիշյան, հայ պրոդյուսեր։ 1995 թվականին ստեղծել է ռուսական Ցենտրալ Պարտներշիպ ընկերությունը, որի գլխավոր տնօրենն է եղել մինչև 2011 թվականը։ 2011 թվականի նոյեմբերին ստեղծել է Մարս Մեդիա Էնթերթեյմենտ ընկերությունը, որի գործունեության հիմնական ուղղությունը կինոն է և հեռուստատեսությունը։
Կենսագրություն
Ծնվել է 1959 թվականի մարտի 15-ին։ 1981 թվականին ավարտել է Երևանի պոլիտեխնիկական ինստիտուտի ճարտարապետաշինարարական ֆակուլտետը, որից հետո յոթ տարի աշխատել է իր մասնագիտությամբ ։ 1988 թվականին հիմնել է Երևանում ճարտարապետաշինարարական պրոյեկտման համար կոոպերատիվ։
1991 թվականին տեղափոխվել է Մոսկվա, որտեղ զբաղվել է ձեռնարկատիրական գործունեությամբ. 1996 թվականին հիմնադրել և գլխավորել է կինոպրոդյուսերական ընկերություն "Ցենտրալ փարթներշիփ", որը լքել է 2011 թվականին ։ 2011 թ.-ին ստեղծել է "Մարս Մեդիա Էնթերթեյմենթ" կինոընկերությունը։
Ռուբեն Դիշդիշյանի ղեկավարությամբ 2010 թվականին «Ցենտրալ պարտներշիպ» ընկերությունը ընդգրկվել է ութ ստուդիաների ցուցակում, որոնք 2010-2011 թվականներին ստացել են պետական աջակցություն ֆիլմերի արտադրության համար։ 2009 թվականին ընկերությունը դարձել է պաշտոնական դիստրիբյուտոր Ռուսաստանի և ԱՊՀ երկրների (բացի Ուկրաինայից) տարածքում կինոընկերություն Paramount Pictures International-ի արտադրության համար. Երկու անգամ ' 2010 և 2011 թվականներին ընկերությունը դարձել է ռուսական կինոշուկայի առաջատար։
1998-2011 թվականներին Ռուբեն Դիշդիշյանը աշխատել է 137 նախագծերի վրա 2012 թվականի «Ոսկե արծիվ» մրցանակաբաշխության ժամանակ նոմինացված ֆիլմերից երկուսի պրոդյուսերն էր Ռուբեն Դիշդիշյանը, որոնք ներկայացվել են տասնմեկ անվանակարգերում և մրցանակներ են ստացել նրանցից հինգում («Երկու օր», «Տուն»)։
Արտաքին հղումներ
Կատեգորիա:Հայ գործարարներ Կատեգորիա:Հայ պրոդյուսերներ Կատեգորիա:Մովսես Խորենացու մեդալակիրներ
Էդուարդո Չիլիդա
Էդուարդո Չիլիդա (Eduardo Chillida Juantegui, բասկ․՝ Eduardo Txillida Juantegi, ), իսպանացի բասկ քանդակագործ, գծանկարիչ, գրքեր նկարազարդող։
Կենսագրություն
Էդուարդո Չիլիդան ծնվել և մեծացել է Բասկերի երկրում։ Նա մեծացել է իր տատիկին ու պապիկին պատկանող Բիարրից հյուրանոցի կողքին։ Երիտասարդ տարիներին հրապուրվել է ֆուտբոլով, եղել է դարպասապահ, բայց ծնկի ծանր վնասվածքից հետո ստիպված է եղել թողել սպորտը։
Գործունեություն
1943-1947 թվականներին Էդուարդո Չիլիդան Մադրիդում ճարտարապետություն է ուսումնասիրել։ 1948-1951 թվականներին նա բնակվել է Փարիզում, որտեղ բացել է իր առաջին ստուդիան, ուսումնասիրել է Արխաիկ հունական ճարտարապետական պլաստիկան և սկսել է զբաղվել քանդակագործությամբ։ Ծանոթացել է Բրանկուզիի, Ջակոմետտիի հետ, նրա աշխատանքները արժանացել են Գաստոն Բաշլյարի ուշադրությանը։
1950 թվականին Էդուարդո Չիլիդան ամուսնացել է Պիլար Բելզունսեի հետ։ 1959 թվականին վերադարձել է Սան-Սեբաստիան, որտեղ 78 տարեկան հասակում մահացել է իր տանը։
Աշխատանքներ
Չիլիդայի մոնումենտալ աբստրակտ կոմպոզիցիաները հիմանականում երկաթից են, զուգորդվելով գրաֆիկայով, թերթային կոլաժներով։ Նա նկարազարդել է Անդրե Ֆրենոյի, Սիորանի և ուրիշների գրքերը։
Չիլիդա Լեկու թանգարան
1980-ական թվականների սկզբներին Էռնանիում, Սան-Սեբաստիանի մոտակայքում, Չիլիդան և նրա կինը գնել են 16-րդ դարի շինություն ունեցող բասկական ֆերմա և նրան հարող հողատարածքները, որպեսզի ստեղծեն մշտական տեղ իրենց աշխատանքները բնական միջավայրում ցուցադրելու համար։ Բաց երկնքի տակ թանգարանը, ուր այցելուները կարող էին շրջել քանդակների միջև, բացվել է 1990-ական թվականներին և անվանվել է «Չիլիդա Լեկու» (բասկերենով նշանակում է «վայր»)։ Այդ այգում է գտնվում նաև Չիլիդայի գերեզմանը։
2011 թվականին թանգարանը փակվել է, բայց վերաբացվել է 2019 թվականին «Hauser & Wirth» շվեդական ժամանակակից արվեստների պատկերասրահի օգնությամբ։
Ծանոթագրություններ
Կատեգորիա:Իսպանացի քանդակագործներ Կատեգորիա:Մադրիդի Կոմպլուտենսե համալսարանի շրջանավարտներ Կատեգորիա:Արվեստի և գիտության ոլորտում ունեցած վաստակի շքանշանակիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Իսպանացի փորագրիչներ
Քշիշտոֆ Կոմեդա
Կենսագրություն
Կրթությամբ ականջաբան է։ Առաջին անգամ ճանաչվել է 1956 թվականին Սոպոտում անցկացված Առաջին ջազային փառատոնի ժամանակ։
1956-1962 թվականներին հաջողությամբ մասնակցել է երաժշտական փառատոների Մոսկվայում, Գրենոբլում և Փարիզում։ Նրան իսկական հաջողություն բերեց Astigmatic ալբոմը (1965) և երաժշտությունը, որը գրված էր Ռոման Պոլանսկիի այնպիսի ֆիլմերի համար, ինչպիսիք են «Դանակ ջրում», «Փակուղի», «Վամպիրների պարահանդես»։
Այլ աշխատություն՝ — Ընդհատված թռիչք (1964)։
1968 թվականից բնակվում էր Լոս Անջելեսում, որտեղ գրել է երաժշտություն Ռոման Պոլանսկիի «Ռոզմարի երեխան և Բազզա Կուլիկայի «Խռովություն» ֆիլմերի համար։ Նույն թվականի դեկտեմբերին, գրող Մարեկ Հլասկոյի հետ վերադառնալով տուն, ալկոհոլի ազդեցության տակ լինելով, Քշիշտոֆը բլուրից պատահաբար ցած է ընկել՝ ստանալով ուղեղի ծանր ցնցում, որի արդյունքում շուտով ընկել է կոմայի մեջ։ Նրան ուղարկել են Վարշավա, սակայն նա մահանում է։
Հիշողություններ
Սլուպսկում ամեն տարի ի հիշատակ Քշիշտոֆ Կոմեդայի ջազային կոմպոզիտորների փառատոն է անցկացվում։
Արտաքին հղումներ
Կատեգորիա:Լեհ դաշնակահարներ Կատեգորիա:Լեհ կոմպոզիտորներ Կատեգորիա:Լեհ երաժիշտներ
Ադրբեջանական խոհանոց
Ադրբեջանական խոհանոց (Azərbaycan Mətbəxi), ադրբեջանցի ժողովրդի խոհանոցը, որը հանդիսանում է նաև Ադրբեջանում ապրող մյուս էթնիկական փոքրամասնությունների խոհանոցը։
Ադրբեջանական ազգային սննդատեսակները բազմազան են։ Այդ սննդատեսակների հիմնական բաղադրիչները համարվում են կաթը, միսը, ալյուրը, բուսական և կենդանական սննդատեսակները և այլն։ Սննդատեսակները կարող են փոփոխվել կախված աշխարհագրական դիրքից և սոցիալական կարգավիճակից։ Ադրբեջանի խոհանոցի սննդամթերքները պատրաստվում են մեծ մասամբ գառի և հավի մսից։ Կասպից ծովի առափնյա շրջանների գյուղերում և մայրաքաղաք Բաքվում մսին փոխարինում է ձուկը և ծովամթերքները։ Այս երկրի ազգային խոհանոցում օգտագործվում է նաև խոտաբույսեր, համեմունքներ և ամոքանքներ։ Օրինակ՝ դարչին, պճեղ, մաղադանոս, կանաչեղեն, սամիթ, կծու և քաղցր պղպեղներ, չաման, համեմ, անանուխ, քրքում, աղտոր և այլն ։
Ադրբեջանական խոհանոցի առանձնահատկություններ
Ադրբեջանական խոհանոցի ճաշատեսակների հիմնական առանձնահատկությունը այն է, որ նրանց գլխավոր ճաշատեսակները պատրաստվում են մսից, սակայն նրանք հիմնականում բուսակեր են։ Ադրբեջանական խոհանոցում մեծ նշանակություն ունի խորովածը։ Կան մի շարք խմիչքների և քաղցրավենիքներ, որոնք բնորոշ են միայն Ադրբեջանի խոհանոցին։ Ադրբեջանցիները հիմնականում օգտագործում են ոչխարի միս։ Այս երկրում հիմնականում չեն օգտագործում հավի և խոզի միսը, ինչպես նաև որոշ տեղերում նաև ձուկը։ Ավանդական ադրբեջանական ընտանիքները բացառում են նաև խոզի միսը, քանի որ այն դեմ է գնում իսլամի հիմնական օրենքներին։ Այդպիսի ընտանիքներում բացակայում են նաև ալկոհոլային խմիչքները ։
Ադրբեջանական ավանդական ուտեստներին բնորոշ է կծու համը և անկրկնելի բույրը, որը ճաշատեսակներին հաղորդում է համեմունքները և դեղաբույսերը։ Ադրբեջանական խոհանոցում լայնորեն կիրառվում են նաև բանջարեղենները (լոլիկ, վարունգ, սմբուկ, տաքդեղ, պղպեղ և այլն) և մրգեղենը (սալոր, բալ, ծիրան, դեղձ)։
Քաղցրեղեն
Ադրբեջանական խոհանոցը բազմազան է նաև բազմատեսակ քաղցրեղեններով։ Այդ քաղցրեղենները բաժանվում են երեք հիմնական խմբերի՝ թխվածքաբլիթներ, կարամելներ և կոնֆետներ։ Դրանք պարունակում են զգալի քանակությամբ հավելումներ, օրինակ՝ ընկույզ, նուշ, քունջութ, իմբիր, հիլ, վանիլ և այլն։ Ալյուրը գերակշռում է տորթերի և թխվածքների մեջ։ Հատկապես հայտնի են ադրբեջանական շեքերբուրան, շաքեր-չուրեկը և այլն։
Ռուպերտ Բրուք
Ռուպերտ Չոուներ Բրուք (Rupert Chawner Brooke, ) - անգլիացի բանաստեղծ, հայտնի է Առաջին համաշխարհային պատերազմի տարիներին գրած իդեալիստական ռազմական սոնետներով։
Կենսագրություն
Ծնվել է ուսուցիչ Ուիլյամ Պարկեր Բրուքի և Ռութ Մերի Բրուքի (ծննդյամբ Կոտտերիլ) ընտանիքում, երեք երեխաներից երկրորդն էր։ Կրթություն է ստացել Հիլլբրոուի և Ռագբիի դպրոցներում։ Եվրոպայով շրջագայելու ընթացքում Բրուկը գրել է «Ջոն Ուեբստեր և Ելիզավետյան ողբերգությունը» վերնագրով թեզը, որի շնորհիվ ստացել է կրթաթոշակ Քեմբրիջի թագավորական քոլեջում սովորելու համար, որտեղ դարձել է «Քեմբրիջի առաքյալներ» ինտելեկտուալ ընկերության անդամ և մասնակցել թատերական «Մարլոյի ընկերության» ստեղծմանը։ Բրուկն ընկերներ և գաղափարակիցներ է գտել Բլումսբերրի խմբում, որի անդամներից ոմանք բացահայտորեն հիանում էին երիտասարդ պոետի տաղանդով։ Նա նաև պոետների գեորգյանց (մինչմոդեռնիստական գրական ուղղություն Անգլիայում 1910-ական թթ) ընկերության անդամ էր։ 1913 թվականին Բրուկը լուրջ էմոցիոնալ ճգնաժամ է ապրել՝ իր ընկերուհի՝ Քեթրին Լերդ Կոկսի հետ երկարատև հարաբերությունների խզման պատճառով։ Ուժերը վերականգնելու համար՝ նա ճամփորդել է ԱՄՆ-ում և Կանադայում՝ կատարելով ճանապարհորդական նշումներ «Westminster Gazette»-ի համար։ Այդ նույն ժամանակահատվածում նա ծանոթացել է անգլիացի դերասանուհի Քեթլին Նեսբիթթի հետ, ում էլ նվիրել է մի քանի սիրային սոնատներ։ Առաջին համաշխարհային պատերազմի ժամանակ նա ընդգրկվել է ռազմածովային ուժերի պահեստազորում, որտեղ էլ ստացել է կրտսեր լեյտենանտի կոչում։ 1914 թվականի հոկտեմբերին Բրուկը մասնակցել է դեպի Անթվերբեն արշավին։ 1915 թվականին միացել է միջերկրածովյան արշավախմբի ուժերին Դարդանելի ռազմական գործողությանը մասնակցելու համար։ Սակայն փետրվարին սեպսիսով հիվանդանում է։ 1915 թվականի ապրիլի 23-ին Բրուկը մահանում է ֆրանսիական լողացող հիվանդանոցում, որը գտնվում է Սկիրոս կղզուց ոչ հեռու, որտեղ էլ թաղվել է։ Բրուկի հիշատակին ծառայակիցներից մեկը՝ երգահան  Ֆրեդերիկ Կելլին, նվիրել է եղերերգություն (էլեգիա) լարային երգչախմբի համար։ Ռուպերտ Բրուկ կյանքից վաղ է հեռացել՝ թողնելով մի շարք վառ ստեղծագործություններ։ Առավել հայտնի են Առաջին աշխարհամարտի տարիներին գրված սոնետները, որոնցից, հատկապես, աչքի է ընկնում «Զինվոր» վերնագրով սոնետը (The Soldier):
Արտաքին հղումներ
Կատեգորիա:Բրիտանացի բանաստեղծներ Կատեգորիա:Բանաստեղծներ այբբենական կարգով Կատեգորիա:Բրիտանացի գրողներ
Բակարի Սակո
Բակարի Սակո (Bakary Sako, ծնվել է ապրիլի 26, 1988 թվականին, Ֆրանսիայի Իվրի-այուկ-Սեն քաղաքում), մալիացի ֆուտբոլիստ, անգլիական «Քրիսթալ Փելաս»-ի հարձակվողական ոճի կիսապաշտպան։
Կարիերա
2009 թվականի հուլիսի 9-ին Սակոն 4 տարով պայմանագիր կնքեց «Սենտ-Էտեն» ակումբի հետ, տեղափոխվեց այնտեղ «Շատորմ» համեստ ակումբից։ Ստեֆանուայի կազմում Բակարին դարձավ իսկական ակումբի լիդեր, որն ընդունակ է իր հետ տանել ամբողջ թիմը։ 3 տարում նա անց է կացրել 106 խաղամրցույթ, որտեղ աչքի է ընկել 12 անգամ։ 2012 թվականի օգոստոսի 29-ին հայտարարվել է, որ Սակոն պայմանագիր է կնքել անգլիական «Վուլվերհեմպտոն Ուոնդերերս» հետ ։ Օգոստոսի 30-ին առաջնելույթ է ունեցել Ֆուտբոլային լիգայի գավաթում «Նորդգեմփթոն թաուն» ակումբի դեմ , որտեղ նա աչքի ընկավ խփած գոլով, որոշ ժամանակ անց կայացել է նրա դեբյուտը Չեմպիոնշիպի խաղերում, որտեղ Բակարին արդեն դուբլ է կատարել։ Դա տեղի է ունեցել «Կարդիֆ Սիթի» դեմ արտագնա խաղում, որտեղ «գայլեր»-ը պարտություն կրեց 1:3 հաշվով ։
2015 թվականի օգոստոսի 5-ին տեղափոխվեց Պրեմիեր լիգայի «Քրիսթալ Փելաս», երեք տարվա պայմանագիր ստորագրելով ։
Պամփիլիա
Պամփիլիա (Παμφνλία), պատմական մարզ Փոքր Ասիայի հարավում (այժմ՝ Թուրքիայի Անթալիայի մարզում)։ Արևելքում սահմանակից էր Կիլիկիային, հյուսիս-արևելքում՝ Իսավրիային, հյուսիսում՝ Պիսիդիային, արևմուտքում՝ Լիկիային։ Ըստ անտիկ ավանդության՝ Պամփիլիայում հնագույն ժամանակներում հաստատվել են Հունաստանից ելած գաղթականները և խառնվել տեղական բնակչության հետ։ Պամփիլիան հայտնի էր իբրև զարգացած գյուղատնտեսության երկիր։ Մ․թ․ա․ 6-րդ դարից գտնվել է Աքեմենյանների, մ․թ․ա․ 6-րդ դարի 2-րդ կեսին՝ Ալեքսանդր Մակեդոնացու, մ․թ․ա․ 3-2-րդ դարերից՝ Պտղոմեյանների, Սելևկյանների, Պերգամոնի պետության կազմում։ Մ․թ․ա․ 133 թվականից Պերգամոնի հետ դարձել է հռոմեական տիրույթ, իսկ մ․թ․ 43 թվականից Լիկիայի հետ կազմել առանձին նահանգ։
Կատեգորիա:Հին Փոքր Ասիա Կատեգորիա:Հռոմեական կայսրության պրովինցիաներ Կատեգորիա:Թուրքիայի պատմական տարածքներ Կատեգորիա:Հին Հունաստանի աշխարհագրություն Կատեգորիա:Թուրքիայի հին հունական հնավայրեր Կատեգորիա:Թուրքիայի Միջերկրածովյան տարածաշրջան Կատեգորիա:Փոքր Ասիայի պատմական շրջաններ Կատեգորիա:Փոքր Ասիա Կատեգորիա:Թուրքիայի պատմություն Կատեգորիա:Մերձավոր Արևելքի պատմական պետություններ Կատեգորիա:Արևելքի պրետորիական պրեֆեկտուրա
Սփոփում
Սփոփում, եզրույթ, որը ենթադրում է հոգեբանական աջակցության ցուցաբերում այն մարդուն, որը տուժել է ծանր, ցավագին կորստից, ինչպիսին է մոտ մարդու մահը։ Այն սովորաբար դրսևորվում է այդ կորստի վերաբերյալ ափսոսանքի արտահայտմամբ և ապագա դրական իրադարձությունների հույսի վրա կենտրոնացնելու ջանքի գործադրմամբ։ Սփոփանքը կարևոր թեմա է, որը առկա է պատմության, արվեստի, փիլիսոփայության ու հոգեբանության մեջ։
Որոշ համատեքստերում, հատկապես կրոնական տերմինաբանության մեջ, սփոփանքը նկարագրվում է որպես «դատարկության» զգացումի կամ լիարժեք պարտության հակազդում կամ հակադրություն ։
Հասկացության պատմություն
Մյուսներին սփոփելու ցանկությունը էմպաթիայի դրսևորում է, իսկ պրիմատների մոտ այն ցուցաբերվում է բնազդաբար։ Նիդերլանդացի պրիմատաբան Ֆրանս դե Վաալը ուսումնասիրել է ոչ մարդկային պիրմատների՝ շիմպանզեների շրջանում դրսևորվող սփոփման ակտերը ։ Սփոփման ֆորմալ հայեցակարգը, որպես սոցիալական փորձ, գոյություն է ունեցել հնագույն ժամանակներից։ Օրինակ՝ Հին Հռոմի նամակների ուսումնասիրությունը ցույց է տալիս այդպիսի մշակույթ. : Չնայած «սփոփելու ամենահաճախ հանդիպող առիթը մահն էր», հնագույն սփոփող գրականության մեջ հանդիպում են նաև սփոփելու այլ պատճառներ, այդ թվում՝ «աքսորը, աղքատությունը, քաղաքական անհաջողությունը, հիվանդությունը, նավի խորտակումը և ծերությունը» ։ Այդ ժամանակաշրջանի պապիրուսային նամակները «հաճախ օգտագործում են այնպիսի ստանդարտ սփոփանքներ, ինչպիսին է՝ «մահվան ենթակա են բոլորը», ինչպես նաև մթերքի ուղարկման հաճախակի հիշատակումները» ։ Նշվում է, որ սնունդը կարող էր առաջարկվել որպես հավելյալ սփոփանք սգողների համար կամ, հնարավոր է, ունեցել է կրոնական նպատակ ։ Հաղորդվում է, որ մ.թ.ա. 5-րդ դարում սոֆիստ Անտիֆոն Աթենացին ժողովրդական ագորայում տեղադրել է տաղավար, որտեղ առաջարկել է սփոփանք սգողների համար ։ Բացի այդ, «անտիկ աշխարհում սփոփանքի այցելությունները տարածվել են նաև ժողովրդի մակարդակով», ներառյալ՝ փիլիսոփաների այցելությունները՝ նպատակ ունենալով բարձրացնել գյուղի տրամադրությունը, որը ենթարկվել էր ներխուժման ։
Հին Հունաստանում և Հին Հռոմում սփոփանքը կամ սփոփիչ խոսքը արարողակարգային խոսքի ձև էր, որը, որպես կանոն, օգտագործվում էր թաղման ժամանակ սգավորին բառերով աջակցելու համար։ Դա դարձել էր դասական հռետորության ամենատարածված թեմաներից մեկը ։ Պլատոնյան ակադեմիայի անդամ, պլատոնականության փիլիոփա Կրանտորը Սոլիից (մ.թ.ա. 325-275) առաջինն է գրել այդ յուրահատուկ ավանդույթի մասին շարադրություններ։ Չնայած այդ շարադրությունից միայն առանձին դրվագներ են պահպանվել, սակայն դրա ազդեցությունը նշվել է նաև ավելի ուշ շրջանների գրողների աշխատանքներում, մասնավորապես՝ Ցիցերոնի «Տուսկուլանյան զրույցներում» և Պլուտարքոսի «Ապոլոնի մխիթարանքում» ։ Լուցիուս Աննեուս Սենեկան (մ.թ.ա. 4-մ.թ. 65) իր երեք ստեղծագործություններում ստեղծել է սփոփանքի ժանրի ամենաճանաչված օրինակները՝ «Մխիթարություն Մարկիային», «Մխիթարություն Պոլիբիուսին», «Մխիթարություն իմ մայր Հելիային»։ Բանաստեղծական ոճով մխիթարության ժանրի առավել ճանաչված օրինակ է գրել կեղծ-Օվիդիուսը՝ «Մխիթարանք Լիվիային» ։ Պլուտարքոսի աշխատությունները ներառում են երեք աշխատանք՝ կառուցված մխիթարության ժանրի սովորույթներով՝ «De exilio», «Consolatio ad uxorem», «Consolatio ad Apollonium» :
Պատմական ու փիլիսոփայական տեսանկյունից սփոփանքը կարևոր խորհրդանշական դեր է խաղում վեցերորդ դարի՝ «Մխիթարանք փիլիսոփայությունից» աշխատության մեջ։ Հեղինակը՝ Բոետիոսը, նկարագրում է իրեն իբրև մխիթարված «Տիկին Փիլիսոփայության» կողմից (փիլիսոփայության անձնավորում)՝ պատրաստ լինելով մահվան պետության դեմ կատարած հանցագործությունների համար ։ Արդեն կալանավորված Բոետիոսը սփոփում է իրեն այն բանի իմացության տանջանքից, որ իր մահվան մասին հրամանագիր է դուրս գրվել, քանի որ ինքը փիլիսոփայում է։
Մշակույթում
Սփոփանքը նաև դասական թեմա է արվեստում ։ Օրինակ՝ էլեգիայի պոետիկ ձևը նկարագրված է որպես «զգացմունքի բառացի պատկերում կամ բեմադրում, որում առանձին ելույթ ունեցողը գրավում է լսարանը՝ նպատակ ունենալով հասնել նվիրական սփոփանքի որոշակի ձևի : Սփոփանք արտահայտող գրական հնարների օրինակ կարող է լինել անձնավորումը, որում հեղինակը կամ ելույթ ունեցողը կարող է արտահայտել մահացած մարդու մտքերի ընթացքը կամ կարծիքը :
Մրցումներում
Մրցումների որոշ ձևերում պարտվող մասնակիցները ստանում են որևէ մրցանակ կամ խրախուսանք՝ իբրև սփոփանք պարտության համար։ Այն կարող է լինել սփոփիչ պարգևի տեսքով, որը շնորհվում է երկրորդ տեղն զբաղեցրած մասնակցին, կամ սփոփիչ սպորտային մրցաշար, որում լավագույն երկու թիմերը մրցում են առաջին և երկրորդ տեղերի համար, իսկ երկու այլ թիմեր մրցում են երրորդ տեղի համար։
Այդպիսի օրինակ է ներկայացվում «Իլիական»-ում, որտեղ Հոմերոսը գրում է մի դեպքի մասին, երբ Աքիլլեսը դատում է Պատրոկլեսի թաղման ժամանակ հույների միջև անցկացվող սպորտային մրցումների մասին։ Սայլերով մրցաշարի ժամանակ Էվմելը, որը հայտնի էր որպես սայլերի մեծ ձիավոր, ընկնում է, ինչի պատճառով հասնում է վերջինը։ Աքիլլեսը ցանկություն է հայտնում Էվմելին երկրորդ տեղի մրցանակ շնորհել՝ որպես մրցաշարում պարտված մասնակցի արժանիքների գնահատման նշան։ Սփոփական մրցանակ նվիրելու այդ ձգտմանը խանգարում է իրականում երկրորդ տեղն զբաղեցրած մասնակիցը՝ Անտիլոխեսը, որը հաջողությամբ առարկում է՝ ասելով, որ մրցանակը պետք է պատկանի այն մասնակցին, որի ելույթը համապատասխանում է մրցանակի ստացման պահանջներին ։
Ծանոթագրություններ
Կատեգորիա:Սոցիալական հոգեբանություն Կատեգորիա:Հոգեբանություն Կատեգորիա:Կրոն Կատեգորիա:Հույզեր Կատեգորիա:Միջանձնային հարաբերություններ
Տրիգլավ (լեռ)
Լեռն իր անունն ստացել է եռագագաթ լինելու պատճառով։ Նրա ամենահայտնի տեսարանը, որ պատկերված է Սլովենիայի դրոշին, երևում է Բոխին քաղաքից։
Լեռան գագաթին գտնվում է Ալյաժի սյուն կոչվող աշտարակը՝ մետաղական կառույց, որ այնտեղ տեղադրվել է 1895 թվականի օգոստոսի 7-ին վանական Յակոբ Ալյաժի կողմից։ Առաջին անգամ լեռան գագաթն են բարձրացել 1778 թվականի օգոստոսի 26-ին սլովենացի չորս լեռնագնացներ՝ Լուկա Կորոշեցը, Մատիա Կոսը, Շտեֆան Ռոժիչն ոի Լովրենց Վիլոմիտցերը։
Սլովենական առասպելներում Տրիգլավ լեռը գրավում է հատուկ տեղ. բավական հայտնի է լեգենդը Տրիգլավ լեռան գագաթին բնակվող Զլատոռոգ լեռնային այծի մասին, որի պոզերը մաքուր ոսկուց էին։ Այդ այծի պատվին է կոչվել Սլովենիայի ամենահայտնի գարեջրերից մեկը՝ «Զլատոռոգ»։
Տրիգլավ լեռան շրջակայքի՝ ազգային պարկից դուրս գտնվող տարածքները լեռնադահուկային զբոսաշրջության սիրված ուղղություններից են։
Արտաքին հղումներ
Կատեգորիա:Սլովենիայի լեռներ Կատեգորիա:Պետության ամենաբարձր կետեր
Digital Extremes
Digital Extremes, մասնավոր ընկերություն, որը զբաղվում է համակարգչային խաղերի մշակմամբ։ Ընկերությունը ունի երկու արտադրողական օֆիսներ՝ առաջինը (և հիմնականը) գտնվում է Լոնդոնում, և երկրորդ (որը ավելի վաղ ժամանակում հայտնի էր ինչպես Brain Box Games դուստր ընկերություն) տեղակայված է Տորոնտոյում ։ Ընկերության կողմից մշակված հայտնի խաղերից են՝ Unreal և Unreal Tournament, Pariah, Dark Sector, Warframe։
Պատմություն
Ընկերությունը հիմնադրվել է 1993 թվականին Ջեյմս Շմալցի կողմից։ Առաջին մշակված խաղը դարձավ՝ Epic Pinball-ը, որը նախատեսված էր Epic MegaGames-ի համար (հիմա՝ Epic Games) ։ Հետո 1993 թվականին թողարկվեց Epic MegaGames-ի հետ համատեղ մշակած՝ Silverball խաղը, որը նույնպես ստեղծված է պինբոլ ժանրով ։
1998 թվականին թողարկվեց Unreal խաղը, որը ստեղծվել էր Epic Games-ի հետ համատեղ ։ Այս խաղը իրենից ներկայացնում է եռաչափ հրաձգություն առաջին դեմքից, որը ստեղծվել էր այդ ժամանակաների հզորագույն խաղային շարժիչներից Unreal Engine-ի հիման վրա, այն ստացավ բարձր գնահատականներ խաղացողների և մասնագիտացված հրատարակչությունների կողմից։ Մեկ տարի անց, 1999 թվականին թողարկվեց Unreal Tournament-ը, որում արդեն հասանելի դարձավ բազմամարդ ռեժիմը։ Այս խաղը նույնպես ստացավ բարձր գնահատականներ ։
2001 թվականին թողարկեց պինբոլ ժանրի՝ Adventure Pinball: Forgotten Island խաղը, որում նույնպես օգտագործվեց Unreal Engine։ Խաղի հրատարակչությամբ զաղվում էր Electronic Arts ընկերությունը, և այն նախատեսված է անհատական համակարգչիների և խաղային համակարգերի համար ։
2002 թվականին թողարկվեց Unreal Championship խաղը, որը ցանցային հրաձգություն էր, որը նախատեսված էր հատուկ Xbox-ի համար։ Խաղի մշակումը կատարվել է Epic Games-ի հետ միասին ։ Բացի դա 2002 և 2004 թվականներին համապատսախանաբար թողարկվեցին Unreal Tournament 2003 և Unreal Tournament 2004 խաղերը ։
2003 թվականին Տորոնտոյում հիմնվեց Brain Box Games դուստր ընկերությունը, որը թողարկեց մի քանի ցածրգնահատականներ ստացած խաղեր՝ Desert Thunder և Land of the Dead: Road to Fiddler's Green ։ Սակայն ընկերությունը փակվեց և դարձավ արտադրողական օֆիս և ստացավ Digital Extremes Toronto անունը։
2005 թվականին թողարկվեց եռաչափ հրաձգություն՝ Pariah-ն, որին հաղորդված էր գիտաֆանտաստիկ ոճ և աշխատում էր Unreal Engine 2.5 խաղային շարժիչով ։ Մեկ տարի անց կայացավ WarPath խաղի թողակումը ։
2008 թվականին թողարկվեց Dark Sector խաղը, որը հիմնվել է սեփական շարժիչով և մշակվել է մի քանի տարի շարունակ ։ Բացի դա նույն տարում թողարկվեց BioShock խաղի տարբերակը PlayStation 3-ի համար, իսկ 2010-2011 թվականներին աշխատել է BioShock 2 բազմամարդ խաղի մշակման վրա , և Homefront  խաղի տարբերակը նախատեսված ԱՀ-ների համար ։
2012 թվականին թողարկվեց The Darkness 2 խաղը Խաղի առաջին մասը ստեղծվել է շվեդական Starbreeze Studios ստուդիաի կողմից ։ Խաղի առաջին մասը ստեղծվել է շվեդական Starbreeze Studios ստուդիաի կողմից։ Նույն տարում էլ ընկերությունը ցուցադրեց բազմամարդ  Warframe խաղը ։
Ինչպես նաև Digital Extremes-ը համագործակցել է TechAlliance-ի հետ և իր մոտ է ընդունում տասնյակ աշակերտներ, որպեսզի նրանց հնարավորություն տա հանդիպել ընկերության գործընկերների հետ, բացի դա ընկերությունը հաղթել է DIG London կոնֆերանսում ։ Dark Sector խաղի թողարկման համար օգտագործվել է Digital Extremes-ի կողմից թողարկված Evolution Engine-ը, որը կարող են գնել նաև այլ ստուդիաներ ։
Արտաքին հղղումներ
Կատեգորիա:1993 հիմնադրված ընկերություններ Կատեգորիա:1993 հիմնադրումներ Կատեգորիա:Համակարգչային խաղեր արտադրողներ այբբենական կարգով
Իշտալլոշ-Կյո
Իշտալլոշ-Կյո (Իշտալլոշկո, Istállós-kő), լեռ Հունգարիայում, որը գտնվում է Հավեշ մեդյեի տարածքում։ Ծովի մակարդակից ունենալով 958,1 մ բարձրություն, սա երկրորդ բարձրության լեռն է Բյուկկի լեռնազանգվածում և իր բարձրությամբ վեցերորդը Հունգարիայում։ Մինչև 2014 թվականն այն համարվել է լեռնաշղթայի ամենաբարձր կետը, սակայն, ըստ վերջին հետազոտությունների, Սիլվաշե-Կե լեռան բարձրությունը կազմել է 960.715 մ, որը մի քիչ ավելի բարձր է ։
Իշտալլոշ-Կյոյի քարանձավը
Իշտալլոշ-Կյոյի քարանձավի ուսումնասիրությամբ առաջին անգամ զբաղվել է պալ Ռոշկոն 1911 թվականին։ Քարանձավը հանդիսանում է կարևոր հնագիտական հուշարձան. այստեղից հանյտաբերվել են մինչև  30 000-40 000 տարեկան գտածոներ, ի թիվս որոնց քարանձավային արջի և Bison latifrons բիզոնի ոսկորներն են, աշխատանքի համար նախատեսված քարե, ոսկրե գործիքներ, ինչպես նաև քարեդարյա օջախ, որն այժմ ցուցադրվում է Հունգարիայի ազգային թանգարանում
Քարանձավում ավելի ուշ պեղումներ է կատարել Օտտոկար Կադիկը (1929) և Մարիա Մոտտլը (1938)։ 1947 թվականին լավ պատրաստված մանրամասն պեղումները գլխավորում էր Լասլո Վերտեշը։ Հնագիտական շերտավորումների և կենդանիների մնացորդների հիման վրա ուսումնասիրվել են քարանձավում հայտնաբերված երեք մշակութային շերտերի և տեխնիկական պոպուլյացիաների մարդկանց, ովքեր ապրել էին այստեղ՝ քարանձավում։ Քարանձավը պահպանվողի կարգավիճակ է ստացել 1944 թվականին և որպես բնության հատուկ պահպանվող հուշարձան՝ 1982 թվականին։
Վերջին պեղումները սկսվել են 2000 թվականին, և նրանց գլխավորել է Արպադ Ռինգերը։ Քարանձավի կարևորությունը համարվում է նրանում, որ այստեղից հայտնաբերվել է Սառցե դարաշրջանի մոտ 66 տարբեր մնացորդներ, ինչը նրան դարձնում է Եվրոպայի Օրինյակիի ֆաունայի շրջանում ամենահարուստ ֆաունան։ Քարանձավի միկրոֆաունայում նկարագրված են երեք նոր տեսակի կաթնասուններ և քսան նոր տեսակի թռչուններ։
Մարիոն Ջոնս
Մարիոն Ջոնս կամ Մարիոն Ջոնս-Թոմսոն (Marion Lois Jones-Thompson ), ամերիկացի թեթև աթլետիկուհի, սպրինտի (կարճ տարածության մրցավազք) և երկար ցատկի վարպետ։
Ֆրանսիայի բնակչություն
Ֆրանսիայի բնակչությունը 2017 թվականի հունվարի մեկի դրությամբ մայր երկրում կազմել է 64 859 773 մարդ և 66 991 000 մարդ օտարերկրյա տարածքների հետ ։ Բնակչության թվով 2014 թվականին Ֆրանսիան զբաղեցրել է 21֊րդ հորիզոնականն աշխարհում ։
Մարիոն Ջոնս
Կենսագրություն
Մարիոն Ջոնսն ունի երկքաղաքացիություն. Ամերիկայի և Բելիզի քաղաքացի է, Մարիոնի մայրը արմատներով Բելիզից է։ 1988 թվականի հոկտեմբերի 3-ին Ջոնսն ամուսնացել է ամերիկացի ձեռնագնդորդ Սի Ջեյ Խանտերի հետ, իսկ 2002 թվականին նրանք ամուսնալուծվել են։ 2003 թվականի հունիսի 28-ին Ջոնսը հայտնի ամերիկացի սպրինտեր Թիմ Մոնտգոմերիից որդի է ունեցել։
Ֆրանսիայի բնակչություն
Ֆրանսիայի բնակչության խտությունը կազմում է 103 մարդ 1 կմ քառակուսի տարածքի վրա ։
Մարիոն Ջոնս
Կենսագրություն
2007 թվականի փետրվարի 24-ին Մարիոն Ջոնսն ամուսնացել է բարբադոսցի սպրինտեր Օբադել Թոմսոնի հետ ։ Նրանք ունեն երկու երեխա. որդի, որը ծնվել է 2007 թվականի հուլիսին և դուստր, որը ծնվել է 2009 թվականի հունիսին ։
Նվաճումներ
Մարիոն Ջոնսը 2000 թվականի Օլիմպիական խաղերի ժամանակ նվաճել է երեք ոսկե և երկու բրոնզե մեդալ, որոնցից զրկվել է, քանի որ 2007 թվականին ապացուցվել է, որ նա մրցումներից առաջ կանխամտածված դոպինգ է ընդունել։ 2008 թվականին դատապարտվել է իր սկանդալային դոպինգի վերաբերյալ կեղծ վկայություն տալու համար ։
Ֆրանսիայի բնակչություն
2004 թվականի հարցման արդյունքով պետության բնակչության 64,3 %֊ը համարում է իրեն կաթոլիկ, իսկ 27 %֊ը ոչ մի կրոնի հետևորդ չի համարում, 4,3 % համարում է մուսուլման, 1,9 %՝ բողոքական, 1%՝ հայկական առաքելական եկեղեցի, 0,6 %՝ հուդդայական ։ Ֆրանսիայի ԱԳՆ֊ի համաձայն, երկրում ապրում է մոտ 5 միլիոն մուսուլման ։
Ֆրանսիայում ծնելիության մակարդակը Եվրոպայոււմ ամենաբարձրներից մեկն է՝ 2,01 երեխա մեկ կնոջ համար ։ Ֆրանսիայում ծնելիության 13 %֊ը ծագում է այն ընտանիքներից, որտեղ երկու ծնողներն էլ ներգաղթյալներ են, և 15 %, որտեղ ծնողներից մեկը ներգաղթյալ է.
Մարիոն Ջոնս
Սպորտային գործունեություն
Ջոնսը 2010 թվականի մարտի 10-ին Թալսա քաղաքի «Crowne Plaza» հյուրանոցում ներկայացվել է որպես Dallas Wings կանանց բասկետբոլի ազգային ասոցացիայի ակումբի բասկետբոլիստ։ 2011 թվականի մարտի 10-ին լքել է թիմը՝ ունենալով 47 հանդիպում (միջին հաշվով յուրաքանչյուր խաղի համար վաստակելով 2,6 միավոր և 1,3 մոտեցում)։
Ֆրանսիայի բնակչություն
Քաղաքային և գյուղական բնակչություն
Քաղաք է համարվում այն բնակավայրը, որտեղ ապրում է ավելի քան 1000 մարդ՝
Խոշոր քաղաքների բնակչության թիվը՝
Կրոնական կազմ
Financial Times-ի տվյալներով Ֆրանսիայում հարցվածների 32 % կոչել են իրենց աթեիստներ կամ ագնոստիկներ։
Գրականություն
Կատեգորիա:Ֆրանսիայի բնակչություն Կատեգորիա:Ժողովրդագրություն
Մարդու իրավունքների պաշտպան
Մարդու իրավունքների պաշտպան, օմբուդսմեն, անկախ հասարակական փաստաբան պաշտոնատար անձ, որը նշանակվում է երկրի կառավարության կամ խորհրդարանի կողմից։ Վայելելով որոշ աստիճանի անկախություն՝ իրականացնում է պետական ու պաշտոնատար անձանց կողմից մարդու խախտված իրավունքների ու ազատությունների պաշտպանությունը։ Պաշտոնի պաշտոնական անվանումը տարբեր երկրներում տարբերվում է։
Առաջին անգամ խորհրդարանական օմբուդսմենի հիմնարկությունը եղել է Ռիխսթագը Շվեյցարիայում 1809 թվականին՝ համաձայն այս տարվա ընդունված սահմանադրության։ Երկար ժամանակ օմբուդսմենի ստեղծման գաղափարը չի ընդունվել այլ իրավական համակարգերում, բացի շվեդականից։ Միայն ժամանակի ընթացքում օմբուդսմենի պաշտոնը, շվեդական օրինակով, ներկայացվել է Հյուսիսային Եվրոպայի այլ երկրներում. 1919 թվականին Ֆինլանդիայում, 1952 թվականին Նորվեգիայում, իսկ մեկ տարի անց՝ Դանիայում։ Առաջին ոչ եվրոպական երկիրը, որն ընդունել է օմբուդսմենի պաշտոնը, 1962 թվականին եղել է Նոր Զելանդիան, առաջին սոցիալիստական պետությունը՝ Լեհաստանը (1987 ): Ներկայումս աշխարհի շուրջ 100 երկրներում օմբուդսմենները զբաղեցնում են իրենց պաշտոնները։
Աբխազիա
Մարդու իրավունքների պաշտպանի գրասենյակ։ 2016-2017 թթ. Դմիտրի Մարշան։ Ներկայումս պաշտոնը թափուր է։
Ավստրալիա
Ներկայումս պրոֆեսսոր Ջոն Մաքմիլան։
Ադրբեջան
2002 թվականի հուլիսի 2-ից մինչև ներկա ժամանակ Էլմիրա Սուլեյմանովա։ Մարդու իրավունքների կոմիսար՝ ընտրված խորհրդարանի կողմից։
Ալբանիա
2000 թվականի փետրվարի 16-ից մինչև ներկա ժամանակ Էմիր Դոբյանի (Emir Dobjani), ժողովրդի պաշտպան (Avokati i Popullit)՝ վերընտրված 2005 թվականի փետրվարի 17-ին։
Լատվիա
Օմբուդսմենը նշանակվում է Լատվիայի խորհրդարանի կողմից 5 տարով (իսկզբանե՝ 4): 1995 թվականից մինչեւ 2007 թվականի սկիզբը գործել է Մարդու իրավունքների պետական բյուրոն ։
Մոլդովա
Մոլդովայում օմբուդսմենը (խորհրդարանական փաստաբանը) նշանակվում է 1997 թվականի հոկտեմբերի 17-ի խորհրդարանական փաստաբանների № 1349-XIII օրենքի համապատասխան հոդվածների համապատասխան մասերով։
2008 թվականից Մոլդովայում օմբուդսմենի պարտականությունները կատարում են
Լեհաստան
Քաղաքացիական իրավունքների գծով հանձնակատար
Ռուսաստան
Մարդու իրավունքների հանձնակատարը Ռուսաստանի Դաշնությունում, նշանակվում է Պետական դումայի կողմից
2009 թ. Սեպտեմբերի 1-ին ստեղծվեց ՌԴ նախագահի հովանու ներքո գտնվող Երեխաների իրավունքների հանձնակատարի պաշտոնը
Ռուսաստանի ձեռներեցների իրավունքների պաշտպանության հանձնակատար
Ուսանողների իրավունքների պաշտպանության հանձնակատարը Ռուսաստանում
Ուկրաինա
Ուկրաինայի Գերագույն Ռադայի մարդու իրավունքների հանձնակատար Ուկրաինայի երեխաների իրավունքների հանձնակատարը Օգոստոսի 11-ից Ուկրաինայում ներմուծվում է երեխայի իրավունքների հանձնակատարի պաշտոնը ։ 2014 թվականի դեկտեմբերից բիզնես-օմբուդսմեն — Ալգիրդաս Շեմետա
Տաջիկստան
2008 թվականից — Զարիֆ Ալիզոդա։ Մարդու իրավունքների առաջին հանձնակատարը Տաջիկստանում։ Ընտրությունների ժամանակ նա կառավարելիս է եղել Տաջիկստանի սահմանադրական դատարանի նախագահի պաշտոնը։
Ֆինլանդիա
2010 թվականից — Պետրի Յասկելյայնեն Երեխայի պաշտպաններ
Էստոնիա
Էստոնիայում Երեխայի իրավունքների պաշտպանության օմբուդսմենի գրասենյակը ստեղծվել է 2011 թ. մարտի 19-ին եւ նշանակվել է պետական մակարդակով վստահված արդարադատության կանցլերին, որի պաշտոնը 2008 թվականի մարտից զբաղեցրել է իրավաբան և փաստաբան Ինդրեկ Թեդերը (Indrek Teder) : Էստոնիայի մայրաքաղաքում՝ Տալլինում, 2012 թվականին ստեղծվել է նաև քաղաքային օմբուդսմենի պաշտոնը։ 2012 թվականի հունիսի 1-ից այն զբաղեցրել է Յուրի Կալյուեվը(Jüri Kaljuvee): Տալլինի քաղաքապետարանի ընդդիմությունը քննադատել է այդ որոշումը, քանի որ քաղաքային օմբուդսմենի պաշտոնը «հարկավոր չէ եւ հարկ կլինի վճարել հարկատուների գրպաններից» ։
Այլ պետություններ
Արտաքին հղումներ
Կատեգորիա:Պետություն
Կովկասյան հովվաշուն
Կովկասյան հովվաշուն, ընտանի շան ցեղատեսակ։
Ցեղատեսակի պատմությունը
Կովկասյան հովվաշունը շների հինավուրց ցեղատեսակ է, որը գոյություն ունի արդեն 2000 տարուց ավելի ։ Ծագել է կովկասյան հինավուրց շներից։ Հիմնականում տարածված է եղել Կովկասի լեռնային և նախալեռնային շրջաններում։
Ցեղատեսակը կազմավորվել է ոչ միայն բնական ընտրությամբ, այլ նաև կովկասյան ազգերի ավանդույթների ազդեցությամբ։ Սկզբնապես գործածվել են որպես հովվաշուն և տան պահապան։
Խոշոր չափի շների օգտագործման մասին առաջին հիշատակությունները վերաբերում են մթա I դարին, երբ հայոց արքա Տիգրան Բ Մեծ-ի զորաբանակում մասսայական բնույթ էր կրում դրանց կիրառումը։
Կովկասյան հովվաշան ծագման վերաբերյալ կա երկու վարկած։ Դրանցից մեկն այն է, որ այս շները առաջացել են Տիբեթյան շներից և նրանց մասին հիշատակվում է մթա 1121 թվականին։ Ըստ երկրորդ վարկածի, այս ցեղատեսակի հայրենիքը Ուրարտուն է ։ Կան շան պատկերներ, որոնք շատ նման են Կովկասյան հովվաշանը և որոնք ըստ երևույթին պահպանել են Ուրարտուի քաղաքներն ու ամրոցները։ Մթա VII դարում Ուրարտուի ծաղկման շրջանն էր և կարելի է ենթադրել, որ Կովկասյան հովվաշները արդեն իսկ գոյություն են ունեցել Կովկասում։
1765 թվականին Կովկասյան հովվաշները որպես պարեկային շներ, գործածվել են թուրքական բանակում։ Ռուսաստանի կողմից Կովկասի գրավման ժամանակ, հրամանատարության կողմից հատուկ հրամանով Կովկասյան հովվաշները ընդգրկվեցին պարեկային ծառայության՝ բոլոր ամրոցներում, որոնք գտնվում էին մարտական գործողությունների թատերաբեմում։
Ցեղատեսակի վրա աշխատանքները սկսվել են դեռևս 1920-ական թվականներին՝ ԽՍՀՄ-ում։
Ընդհանուր բնութագիրը
Ստանդարտների համաձայն, այս ցեղատեսակի ականջները կտրում են, քանի որ բնույթով լինելով ոչխարապահ, նրանք կարող են պաշտպանել հոտը գայլերից և այլ գիշատիչներից, ուստի կռվի ժամանակ բնազդաբար պաշտպանում են ականջները, որոնք նրա ամենացավոտ կողմն են։ Շան փոքրիկ ձագի ականջները կտրելու սովորույթը տարածված էր հին հովիվների մոտ` նկատի ունենալով հետագայում նրանց ընդհարումը գիշատիչների հետ։ Սակայն այժմ այդ սովորույթը հազվադեպ է կիրառվում։
Կովկասյան հովվաշան մնդավի բարձրությունը լինում է 68-75 սմ (արու) և 64 սմ (էգ), քաշը՝ 50-70 կգ (արու) և 45 կգ (էգ)։ Գույնը հիմնականում գորշ (գայլային), կան նաև շիկագույն, սպիտակ և այլ գույների։
Մեծ մասսայականություն է վայելում Վրաստանում, Հայաստանում, Ադրբեջանում, Դաղստանում, ինչպես նաև կովկասյան այլ ժողովուրդների շրջանում։ Ունի մի քանի ենթատեսակներ՝ վրացական, հայկական և այլն։ Ցեղատեսակի հայկական ենթատեսակներից է Կարսի հովվաշունը, որն արդեն իսկ դիտվում է որպես առանձին ցեղատեսակ՝ Հայկական գամփռ կամ պարզապես Գամփռ անվանումով։
Ծանոթագրություններ
Կատեգորիա:Շան ցեղատեսակներ Կատեգորիա:Շներ
Արևելյան ժողովուրդների արվեստի պետական թանգարան
Արևելքի ժողովուրդների արվեստի պետական թանգարան, թանգարան Մոսկվայում, հիմնադրվել է 1918 թվականին, որպես Արևելքի արվեստների թանգարան, 1925-1962 թվականներին կոչվել է Արևելյան մշակույթների պետական թանգարան, 1962 թվականից՝ ներկա անունով։ Հավաքածուն կազմված է Արևելքի ժողովուրդների հին և ժամանակակից գեղանկարչության, քանդակագործության, դեկորատիվ-կիրառական արվեստի ավելի քան 30 հազար ցուցանմուշներից (1972)։ Հարուստ է ներկայացված Չինաստանի, Ճապոնիայի, Իրանի, Հնդկաստանի, Ուզբեկստանի, Տաջիկստանի մշակույթը։ Հայկական արվեստը (600 նմուշ) ներկայացված է Հ. Հովնաթանյանի («Դ. Քարաջյանի դիմանկարը») և նրա դպրոցի անհայտ նկարիչների («Թովմաս Օրբելյանի դիմանկարը»), Ս. Ներսիսյանի, Բաշինջաղյան Գևորգի, Մարտիրոս Սարյանի, Հակոբ Կոջոյանի, Արա Սարգսյանի, Անատոլի Ավետյանի և այլոց գեղանկարչական, գրաֆիկական, քանդակագործական աշխատանքներով, ինչպես և հայ ազգային դեկորատիվ-կիրառական արվեստի ցուցանմուշներով։ 2018 թվականի տվյալներով թանգարանի հավաքածուում հաշվվում էր 160 հազարից ավելի ցուցանմուշ ։
Ծանոթագրություններ
Կատեգորիա:Մոսկվայի թանգարաններ Կատեգորիա:Մոսկվայի գեղարվեստական թանգարաններ
Հարլան Էլիսոն
Հարլան Էլիսոն (Harlan Jay Ellison, ), ամերիկացի ֆանտաստ գրող և սցենարիստ։ Փառքի է արժանացել որպես կարճ արձակի առավել արդյունավետ հեղինակի և որպես առավել տիտղոսակիր հեղինակ իր ծավալուն գրական ստեղծագործության համար։ Գրել է ավելի քան երկու հազար պատմվածքներ, էսսեներ, ակնարկներ և հոդվածներ։
Կենսագրություն
Երիտասարդ տարիքում վռնդվել է համալսարանից գրականության պրոֆեսորին վիրավորելու համար, որը հայտարարել է, թե Էլիսոնը տաղանդ չունի, և չարժի, որ նա ստեղծագործի։ Էլիսոնը դա ընկալել է որպես ամենադաժան վիրավորանք, որպես իր ողջ կյանքի երազանքի սպանություն և պատասխանել է իրեն բնորոշ կոպիտ ձևով, ինչի համար անմիջապես հեռացվել է համալսարանից։ Հետագա քսան տարիների ընթացքում նա իր յուրաքանչյուր հրապարակումն ուղարկել է այդ պրոֆեսորին, սակայն ոչ մի պատասխան չի ստացել։
Մեծանալով ամերիկա-հրեական ոչ հարուստ ընտանիքում և լինելով ցածրահասակ (159 սմ)՝ Հարլանը մանկուց տառապել է թերարժեքության բարդույթով և ամբողջ կյանքում փորձել է ապացուցել, որ ինքն ինչ-որ բան արժի։